CELEX: 62012TA0552
Language: lt
Date: 2013-11-12 00:00:00
Title: Byla T-552/12: 2013 m. lapkričio 12 d. Bendrojo Teismo sprendimas byloje North Drilling prieš Tarybą (Bendra užsienio ir saugumo politika — Iranui priimtos ribojamosios priemonės siekiant užkirsti kelią branduolinių ginklų platinimui — Lėšų įšaldymas — Fakto klaida — Panaikinimo padarinių pakeitimas laiko atžvilgiu)

21.12.2013   
            
            
               LT
            
            
               Europos Sąjungos oficialusis leidinys
            
            
               C 377/14
            
         2013 m. lapkričio 12 d. Bendrojo Teismo sprendimas byloje North Drilling prieš Tarybą
   
   (Byla T-552/12) (1)
   
   (Bendra užsienio ir saugumo politika - Iranui priimtos ribojamosios priemonės siekiant užkirsti kelią branduolinių ginklų platinimui - Lėšų įšaldymas - Fakto klaida - Panaikinimo padarinių pakeitimas laiko atžvilgiu)
   2013/C 377/33
   Proceso kalba: ispanų
   
      Šalys
   
   
      Ieškovė: North Drilling Co. (Teheranas, Iranas), atstovaujama advokatų J. Viñals Camallonga, L. Barriola Urruticoechea ir J. Iriarte Ángel,
   
      Atsakovė: Europos Sąjungos Taryba, atstovaujama M. Bishop ir A. De Elera
   
      Dalykas
   
   Prašymas panaikinti, pirma, 2012 m. spalio 15 d. Tarybos sprendimą 2012/635/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 292, p. 58), ir, antra, 2012 m. spalio 15 d. Tarybos įgyvendinimo reglamentą (ES) Nr. 945/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 282, p. 16), tiek, kiek šie teisės aktai susiję su ieškove.
   
      Rezoliucinė dalis
   
   
               1.
            
            
               Panaikinti 2012 m. spalio 15 d. Tarybos sprendimą 2012/635/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, tiek, kiek juo į 2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP, II priedą įtrauktas North Drilling Co. pavadinimas.
            
         
               2.
            
            
               Panaikinti 2012 m. spalio 15 d. Tarybos įgyvendinimo reglamentą (ES) Nr. 945/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui tiek, kiek juo į 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010, IX priedą įtrauktas North Drilling Co. pavadinimas.
            
         
               3.
            
            
               Panaikinti Reglamento Nr. 267/2012 IX priedą tiek, kiek jis susijęs su North Drilling.
            
         
               4.
            
            
               Sprendimo 2010/413/BUSP, kuris iš dalies pakeistas Sprendimu 2012/635, padariniai North Drilling atžvilgiu išsaugomi nuo jo įsigaliojimo dienos, t. y. dvidešimtos dienos po jo paskelbimo Europos Sąjungos Oficialiajame leidinyje, iki kol įsigalios dalinis Reglamento Nr. 267/2012 panaikinimas.
            
         
               5.
            
            
               Europos Sąjungos Taryba padengia savo ir North Drilling šioje instancijoje ir per laikinųjų apsaugos priemonių taikymo procedūrą patirtas bylinėjimosi išlaidas.
            
         
      (1)  OL C 46, 2013 2 16.